Ez a cikk a motorolaj cseréjéről szól fűnyírótraktorok esetén. Ahhoz, hogy a Husqvarna fűnyírótraktor optimálisan működjön, minden évben cserélje le a motorolajat. A legjobb még a szezon kezdete előtt. Motorolajszint ellenőrzése fűnyírótraktor esetén Parkolja le a terméket vízszintes talajon, és állítsa le a motort. Nyissa fel a motorburkolatot. Lazítsa meg a nívópálcát, és húzza ki. Törölje le a nívópálcáról az olajat. Tegye vissza a nívópálcát, és húzza meg. Lazítsa meg a pálcát, húzza ki, és olvassa le az olajszintet. Az olajszintnek a nívópálcán lévő két jelzés közé kell esnie. Ha a szint az ADD (TÖLTÉS) jelölés közelében van, töltse fel az olajat a FULL (TELE) jelölésig. Az olajat ugyanabba a nyílásba töltse, amelyben a nívópálca található. Lassan töltse az olajat. A motor elindítása előtt húzza meg a nívópálcát megfelelően. Indítsa be, és járassa alapjáraton a motort körülbelül 30 másodpercig. Állítsa le a motort. Várjon 30 másodpercig, és ellenőrizze újra az olajszintet. MEGJEGYZÉS: Ügyeljen arra, hogy az adott fűnyírótraktorhoz ajánlott motorolajat használja. Ezt a kezelői kézikönyvben ellenőrizheti. Ne keverje a különböző típusú olajakat. Motorolaj cseréje a fűnyírótraktorban Ha a motor hideg, járassa 1–2 percig, mielőtt leeresztené a motorolajat. Ezáltal a motorolaj felmelegszik, és könnyebb lesz leereszteni. FIGYELMEZTETÉS: Ne járassa a motort 1–2 percnél tovább a motorolaj leeresztése előtt. A motorolaj nagyon felforrósodik, és égési sérülést okozhat. Várja meg, amíg lehűl a motor, mielőtt leereszti a motorolajat. FIGYELMEZTETÉS: Ha motorolaj kerül a testére, vízzel és szappannal mossa le. Tegye az edényt az olajleeresztő csavar alá. Nyissa fel a műanyag sapkát a leeresztő csavar végén. Az utáncsepegés megakadályozásához helyezzen egy műanyag tömlőt az olajleeresztő csavar végéhez. Forgassa el az olajleeresztő csavart az óramutató járásával ellentétes irányban, és kihúzva nyissa meg. Vegye ki a nívópálcát. Engedje le az olajat az edénybe. Helyezze be az olajleeresztő csavart. Nyomja vissza az olajleeresztő csavart és az óramutató járásával egyező irányban elforgatva zárja. Távolítsa el a műanyag tömlőt, és tegye vissza a sapkát az olajleeresztő csavarra. Forgassa el az olajszűrőt az óramutató járásával ellentétes irányban annak eltávolításához. Kenjen friss, tiszta motorolajat az új szűrő gumitömítésére. Forgassa el az olajszűrőt kézzel az óramutató járásával egyező irányba, amíg a gumitömítés a helyére nem kerül, majd további fél fordulattal húzza meg. Az olajat ugyanabba a nyílásba töltse be lassan, amelyben a nívópálca található. Olyan olajat használjon, amelynek viszkozitása megfelel az ábrán látható hőmérséklet-tartománynak. FIGYELMEZTETÉS: Ne keverje a különböző típusú olajakat. Indítsa be a motort, és járassa alapjárati fordulatszámon 3 percig. Állítsa le a motort, és ellenőrizze, hogy nincs-e szivárgás. Töltse fel az olajat, hogy pótolja az új olajszűrőbe került olajat.